open-index/open-wikipedia-markdown huggingface dataset:
Heidelberga

**Heidelberga** () ir pilsēta Vācijas Bādenes-Virtembergas federālajā zemē. Šajā pilsētā dzīvo apmēram 145 000 iedzīvotāju. Heidelberga atrodas Nekāras upes krastos. Heidelbergā atrodas viena no vecākajām universitātēm Eiropā. Heidelbergas Universitāte tika dibināta 1386. gadā.

Netālu no Heidelbergas, Maueras ciemā 1907. gadā tika atrastas pirmās Heidelbergas cilvēka atliekas. 

## Iedzīvotāji
### Iedzīvotāju skaita dinamika

### Cilvēki
Heidelbergā dzimuši:
* Nelsons Anželu Pikē (*Nelson Ângelo Piquet*), Brazīlijas autosportists (dzimis 1985.),
* Frīdrihs Eberts (*Friedrich Ebert*), (dzimis 1871., miris 1925.).

## Ekonomika
Heidelbergā atrodas vairāki lieli uzņēmumi: *[[Heidelberger Druckmaschinen]]*, *[[HeidelbergCement]]* un citi. Lielākais darba devējs reģionā ir Heidelbergas Universitāte. 

## Sadraudzības pilsētas
Heidelbergai ir sadraudzības attiecības ar šādām pilsētām:
*  Kembridža (Anglija)
*  Monpeljē (Francija)
*  Rehovota (Izraēla)
*  Simferopole (Ukraina)
*  Baucene (Vācija)
*  Kimamoto (Japāna)

## Atsauces

## Ārējās saites

* Pilsētas oficiālā mājaslapa
Ceļš

[thumbnail|235px|Kalnu ceļš [Alpi|Alpos, Šveicē]]
**Ceļš** ir speciāli izveidota zemes josla, kas atvieglo sauszemes transportlīdzekļu, kā arī gājēju kustību. Ceļš, kuram ir ciets segums, nereti tiek saukts par **šoseju**, bet pilsētās par ielu, bulvāri vai gatvi. Vilcieni pārvietojas pa dzelzceļu, pa speciāli izbūvētām sliedēm. Arī ūdens transportlīdzekļiem ir savi ceļi, pa kuriem tie pārvietojas, piemēram, kuģu ceļš.

Fizikā par ceļu sauc trajektorijas garumu un to apzīmē ar burtu "l", bet ar burtu "s" tradicionāli apzīmē pārvietojumu, kas atsevišķos gadījumos var sakrist ar ceļu.

## Vēsture
Ceļu vēsture aizsākās jau senās civilizācijās, kad cilvēki sāka veidot ceļus un maršrutus ceļošanai. Senajā Romā tika izbūvēti pirmie bruģētie ceļi, kuriem bija liela nozīme impērijas attīstībā. Viduslaikos Eiropā ceļi bieži vien bija neērti un bīstami, jo to būvniecība un uzturēšana nebija reglamentēta. Tomēr 18. un 19. gadsimtā, attīstoties rūpniecībai un tirdzniecībai, sāka būvēt modernākus ceļus. Savukārt 20. gadsimtā, līdz ar automobiļu un masu transporta parādīšanos, ceļu infrastruktūra sāka attīstīties vēl straujāk. Mūsdienās ceļiem ir svarīga nozīme pilsētu savienošanā, nodrošinot transporta pieejamību un ekonomisko attīstību. Lai uzlabotu ceļu satiksmes drošību un efektivitāti, pastāvīgi tiek pilnveidotas tehnoloģijas.

## Skatīt arī
* Automaģistrāle
* Veloceļš
Vecvārds

**Vecvārds** ir kādas valodas vārds, kas vairs netiek plaši lietots un izgājis no aktīvā vārdu krājuma. Tie visvairāk ir sastopami dzejā, zinātnē, reliģiskajos un rituālu tekstos. Vecvārdus iedala historismos un arhaismos.

## Skatīt arī
* Jaunvārds
* Apvidvārds

## Ārējās saites
* Vecvārdi 

## Atsauces
Jai Ho! (You Are My Destiny)

***Jai Ho! (You Are My Destiny)*** ir amerikāņu grupas *[[Pussycat Dolls]]* singls no albuma *[[Doll Domination|Doll Domination 2.0]]*. Singls ir dziesmas *Jai Ho!* interpretācija angļu valodā, tomēr dziesmas vārdi angļu valodā neatbilst vārdiem hindi valodā. *Jai Ho!* ir pirmais singls, kas tika izdots kā *Pussycat Dolls feat. [[Nikola Šercingere|Nicole Sherzinger]]*. Dziesma kļuva par hitu un sasniedza topa pirmo vietu tādās valstīs kā Austrālijā, Somijā, Īrijā un Turcijā. Vērā ņemamus panākumus singls guva arī Beļģijā, Francijā, Jaunzēlandē un Apvienotajā Karalistē, sasniedzot šo valstu top 3.

## Videoklips
thumb|left|''Pussycat Dolls'' mūzikas videoklipā.
Dziesmas videoklipa pirmizrāde notika , tā režisors ir Tomass Kloss. Videoklips tika uzņemts Vīnes tramvaju muzejā un tajā vēlreiz atainota filmas "Graustu miljonārs" pēdējā aina. Videoklips ieguva 2009. gada *[[MTV]] Video Music Awards* balvas nomināciju par labāko horeogrāfiju. Videoklipā bez grupas *[[Pussycat Dolls]]* dalībniecēm redzams arī A.R. Rahmans, kas ir dziesmas līdzautors un oriģinālās dziesmas izpildītājs.

## Dziesmu saraksts
* **Eiropas CD singls**
# *Jai Ho! (You Are My Destiny)*
# *Lights, Camera, Action* (piedaloties *New Kids On The Block*)

* **CD maxi singls**
# *Jai Ho!* (*You Are My Destiny*)
# *[[I Hate This Part]]* (*Dave Aude* remikss — *Club*)
# *[[Bottle Pop]]* (*Moto Blanco Club Mix*)
# *Jai Ho!* (*You Are My Destiny*) (video)

## Topu pozīcijas un izdošanas vēsture

### Topi

### Singla izdošanas vēsture

## Atsauces
Forza Motorsport 3

***Forza Motorsport 3*** ir 2009. gadā *[[Xbox 360]]* konsolēm izdota ātrumsacīkšu spēle, *[[Forza (spēļu sērija)|Forza Motorsport]]* sērijas trešā spēle.
Forza Motorsport

***Forza Motorsport*** ir sacīkstes videospēle, ko izstrādājusi *[[Turn 10 Studios]]* un izdevusi *[[Xbox Game Studios]]* spēļu sistēmai Xbox. Spēle tika izdota 2005. gada 3. maijā ASV un 2005. gada 13. maijā Lielbritānijā. Ta ir saderīgs ar Xbox 360, izmantojot atpakaļsaderību.
NPD Group informēja, ka spēles izlaiduma mēnesī Ziemeļamerikā tika pārdots vairāk nekā 100 000 kopiju.

## Apraksts
*Forza Motorsport* piedāvā lielu skaitu automobiļu, funkciju un režīmu. *Forza* ir 233 automašīnas un 31 trase, kas ļauj spēlētājiem vadīt automašīnas no ASV, Eiropas un Āzijas 480p formātā ar telpisko skaņu Dolby 5.1. Var spēlēt visu karjeras režīmu bezsaistē vai piedalīties sacensībās tiešsaistē pret līdzvērtīgas klases konkurentiem, izmantojot Xbox Live. Taču tiešsaistes savienojumam nav izšķirošas nozīmes katras pēdējās mašīnas savākšanai, var iegādāties, uzvarēt vai kaut kā iegūt katru no tām, neizejot tiešsaistē.

Spēlētāji var pirkt un pārdot automašīnas tiešsaistē, veidot automobiļu klubus ar draugiem un sacensties ar citiem individuālajā vai klubu līmenī. Spēlē pelna kredītus, lai pirktu jaunas automašīnas un uzlabojumus, kā arī tie darbojas kā pieredzes punkti jaunu līmeņu sasniegšanai.
Spēlētāji var redzēt, kur tie atrodas uz 1400 līderu tabulām sacensībām katrā kategorijā Forza oficiālajā vietnē. Spēlētāji var skatīt statistiku visos sacīkšu tipus arī uz laiku. Turklāt spēlētāji var iepazīties ar līderu tabulām katrai automašīnu klasei un trasei, kā arī ar daudzpusējas spēles līderu koptabulu.

Viena no iespaidīgākajām funkcijām, ko *Forza* iesaista sacīkšu žanrā, ir reālistiskais bojājums; tas nebija vienkāršs uzdevums, jo tiem vajadzēja iegādāties katru licenci. Bojājumi variē no kosmētikas līdz simulācijas, kuros vismazākā avārija ietekmēs automašīnas kopējo ražīgumu, piešķirot spēlētājam reālistisku sacīkšu pieredzi. Tas darbojas pateicoties fiziskam dzinējam, kas imitē automašīnas reālo ražīgumu uz dažādiem priekšmetiem. Spēle analizē šos datus reālā laika režīmā, kas padara spēli ļoti reālu no noteikta automobiļa vadīšanas viedokļa.

*Forza* arī ieslēdza pielāgošanas režīmu, kurā spēlētājs, izmantojot slānus, varēja radīt bezgalīgus dizainu. Centrālais elements ir bezgala pielāgota atšķirīgu zīmju pievienošanas sistēma, kas ļauj uzvilkt 100 slāņus uz mašīnas virsmas. Pateicoties iespējai neierobežoti izvietot, pagriezt, noliekt un mainīt astoņdesmit figūru un daudzu uzrakstu izmērus, vadītāji, kas apsēsti ar detaļām, var radīt gandrīz visu, ko vien vēlas.

*Forza* arī ietver “Drivatar” tehnoloģiju, ar kuras palīdzību var apmācīt datora MI kopēt vadīšanas prasmes (tas, kā tuvojas pagriezieniem, bremzēšanas pakāpe). *Drivatar* veido visaptverošu spēlētāja prasmju modeli, kas pēc tam var aizstāt šo spēlētāju jebkurā sacensībā. 

## Atsauces
Gran Turismo (spēļu sērija)

***Gran Turismo*** ir kopš 1997. gada iznākošu *[[Sony]]* videospēļu konsolēm (*[[PlayStation]]*, *[[PlayStation 2]]*, *[[PlayStation 3]]*, *[[PlayStation 4]]*, *[[PlayStation 5]]* un *[[PlayStation Portable]]*) paredzētu autosimulācijas sacīkšu videospēļu sērija.
*Gran Turismo* sēriju izstrādā *[[Polyphony Digital]]* ar tās producentu Kazunori Jamauči vadībā.
Šī spēļu sērija piesaistījusi un piesaista spēlētājus ar grafikas, braukšanas modeļa kvalitāti un licencēto automašīnu modeļu klāstu.

2023. gada augustā izdota filma "Gran Turismo. No spēles līdz trasei" (režisors Nīls Blomkamps) par datorspēļu sēriju un sacīkšu braucēja Jana Mardenborova karjeras pirmsākumiem.

## Spēles
### Sērijas spēļu saraksts

Tabulā uzskaitītas GT produktu pilnās versijas, neskaitot demonstrāciju un testa variantus, piemēram, *Prologue* sēriju.

### Citas spēles

## Atsauces
Kanāls

thumbnail|235px|Kanāls Īrijā.
**Kanāls** ir cilvēka veidota ūdenstilpe, kas ir līdzīga upei. Kanālus būvē, lai ūdens varētu pa tiem aizplūst uz sausākām vietām, kur pēc tam var veikt apūdeņošanu. Viduslaikos kanāli tika būvēti ap pilīm, tādā veidā apgrūtinot ienaidnieku iekļūšanu tajās. Mūsdienās lieli kanāli, piemēram, Suecas vai Panamas kanāls, ir izbūvēti, lai nodrošinātu ātrāku ūdens transportlīdzekļu nokļūšanu no vienas vietas citā.

## Atsauces
Binārā nomenklatūra

[thumbnail|200px|[Kārlis Linnejs tiek uzskatīts par binārās nomenklatūras ieviesēju]]
**Binārā nomenklatūra** ir augu, dzīvnieku un sēņu terminoloģija, kas strukturēta atbilstoši iepriekš izstrādātiem nosaukumu veidošanas likumiem. Katrai organismu sugai (arī fosīlajām sugām) tiek piešķirts nosaukums latīņu valodā.  Par binārās nomenklatūras ieviesēju tiek pamatoti uzskatīts zviedru botāniķis un taksonomists Kārlis Linnejs.

## Binārā nomenklatūra mūsdienās
Augu un dzīvnieku nomenklatūru reglamentē starptautiski nomenklatūras kodeksi. Piemēram, augu "Starptautiskais nomenklatūras kodekss", kuru regulāri uzlabo un papildina Starptautiskie botāniķu kongresi. Šeit dota atsauce uz 2018. gadā publicēto izdevumu — “Starptautiskais aļģu, sēņu un augu nomenklatūras kodekss”. Saskaņā ar kodeksu, sugu nomenklatūra sastāv no bināras kombinācijas — ģints nosaukuma un sugas epiteta latīņu valodā piemēram, sudrabainais retējs (*Potentilla argentea* L.), pelēkais vilks (*Canis lupus* L.). Sugas epitetam pievieno arī pirmā sugas apraksta autora saīsinātu uzvārdu. Pazīstamu autoru uzvārdi nereti tiek saīsināti līdz vienam vai nedaudziem burtiem, piemēram, L. — Linnejs, DC. — Dekandols (*De Candolle*), Max. — Maksimovičs utt. To, kā tiek rakstīti autoru uzvārdi, arī reglamentē starptautiskie kodeksi — gan botānikas, gan zooloģijas.

Rakstot tekstā par vairākām vienas ģints sugām, vai atkārtojot vienas un tās pašas sugas zinātnisko nosaukumu, ģints nosaukumu var saīsināt līdz pirmajam burtam, aiz tā liekot punktu. Piemēram, Latvijā ir sastopami gan seski (*Mustela putorius* L.), gan sermuļi (*M. erminea* L.), gan zebiekstes (*M. nivalis* L.). Nomenklatūras kodeksi nereglamentē kādu burtu šriftu izvēlēties. Galvenais, lai teksts būtu saprotams un nerastos pārpratumi.Izdevumu redaktori mēdz vienoties par zinātnisko nosaukumu rakstīšanu kursīvā. Piemēram, portāls "Putni dabā" vai "Vikipēdija".

## Atsauces
Sami

**Sami** (*Silurus*) ir viena no samu dzimtas (*Siluridae*) ģintīm. Samu ģintī ir 17 sugas, ietverot Tālo Austrumu samus (*Parasilurus*). Dažādi informācijas avoti mēdz atšķirīgi sistematizēt Amūras samu (*Parasilurus asotus*). Tas reizēm tiek iedalīts samu ģintī, saucot to par *Silurus asotus*. Tomēr visbiežāk Amūras sams tiek iedalīts Tālo Austrumu samu ģintī (*Parasilurus*). Kopumā samu ģints ir maz pētīta un sistemātikā nav vienotības. 

Samu ģinti var iedalīt 2 lielās grupās: viena grupa dzīvo Dienvidaustrumāzijā, otra Eiropā un Āzijas austrumos. Latvijā dzīvo samu ģints viena suga - sams (*Silurus glanis*).

## Izskats
Samu ģintij raksturīga pazīme ir gara anālā spura, maza muguras spura ar 4 vai 5 spuras stariem. Muguras spurai nav asā stara, kas raksturīgs daudziem samveidīgajiem, kā arī nav tauku spuras. Astes spurai bieži ir raksturīga noapaļota forma.

## Populārākās samu ģints (''Siluris'') sugas
***Samu ģints** (*Silurus*)
** Sams (*Silurus glanis*) 
** Aristoteļa sams (*Silurus aristotelis*) 
** Malaizijas sams (*Silurus furness*)
** Kuņminas sams (*Silurus mento*)

## Atsauces
Roberts (Daugavgrīvas abats)

**Daugavgrīvas klostera abats Roberts** bija trešais Daugavgrīvas klostera abats, kas savu amatu pildīja no 1218. līdz 1224. gadam.

## Dzīvesgājums
Abata Roberta izcelsme nav precizēta. Zināms, ka līdz savai atbraukšanai uz Līvzemi viņš uzturējās Ķelnē, kuras Doms bija arhibīskapa rezidence. Ķelnes arhibīskapa pakļautībā atradās sešas Vācijas ziemeļrietumu daļas bīskapijas. 
Ķelnes baznīcas kanoniķis Roberts pirmo reizi rakstos pieminēts Indriķa hronikas vēstījumā par 1208. gada notikumiem. Pēc tam, kad 1208. gada 29. jūlijā Daugavgrīvas klosterī tika ieviests cisterciešu mūku konvents, Līvzemē ieradās ļoti daudz ordeņa garīdznieku.

Pēc tam, kad otrais Daugavgrīvas abats Bernhards no Lipes 1218. gada beigās tika iesvētīts par Sēlijas bīskapu, Roberts tika izvēlēts par klostera abatu. Pēc bīskapa Bernharda nāves 1224. gada 30. aprīlī Daugavgrīvas cisterciešu klosteris sūtīja cisterciešu mūkus abatu Roberta vadībā pārvest viņa līķi uz Daugavgrīvas klosteri svinīgai apglabāšanai. Atceļā laiva ar bīskapa līķi un tā pavadītājiem (Rumbulas krācēs?) nogrimusi un krastā tika izskaloti gan bīskapa Bernharda, gan abata Roberta līķi. Tie apbedīti Daugavgrīvas klostera baznīcā tagadējās Vecdaugavas apkaimē.

## Atsauces
Pludmale

[right|250px|thumb|[Dubulti (Jūrmala)|Dubultu pludmale.]]
**Pludmale** (arī **jūrmala**, ja atrodas pie jūras) ir krasta līnijas virsūdens daļa, kas pakļauta viļņu un bangu plūsmām.

Pludmali veido dažādi saneši, piemēram, smiltis, grants, oļi un citi. Saneši var arī būt bioloģiskas izcelsmes, piemēram, ja tos veido gliemežnīcas. Pludmale aizsargā krasta līniju no viļņu ārdošās darbības. Tas ir viens no mākslīgo pludmaļu veidošanas iemesliem. Nereti pludmalēs veidojas derīgo izrakteņu kliedņi (iežu vai minerālu sīku atlūzu sakopojumi).

Pludmales tiek ierīkotas arī upju un ezeru krastos. Cilvēki vasarā pludmalēs bieži atpūšas, tāpēc tajās tiek ierīkotas glābšanas stacijas, labierīcības un citas nepieciešamas lietas. Nereti iecienītu pludmaļu tuvumā tiek celtas viesnīcas un kūrorti. Latvijas lielākā kūrortpilsēta Jūrmala ir veidojusies gar Rīgas līča pludmali. Pludmales, kurās nav iepriekšminēto lietu, sauc par savvaļas pludmalēm.
Hush Hush

**“Hush Hush”** ir amerikāņu grupas Pussycat Dolls pēdējais singls no albuma Doll Domination. Sākotnēji dziesma bija lēnā balāde, bet vēlāk tā tika pārveidota, pievienojot tai disko dziesmas elementus no 1978. gada Glorijas Geinores hita ”I Will Survive”, kā arī dziesma tika pārdēvēta par ”*Hush Hush; Hush Hush*”.
Abās dziesmas versijās gan galvenos vokālus, gan bekvokālus izpilda tikai Nikola Šercingere. Tieši Šercingeres lielā uzsvara dēļ singls saņēma negatīvas atsauksmes no kritiķiem.
”Hush Hush” ir pēdējais singls, kas tika izdots pirms grupas dalībnieču Džesikas Sutas, Kimberlijas Vaijatas, Ešlijas Robertsas un Melodijas Torntonas aiziešanas no grupas.
 
## Videoklips

thumb|left|Pussycat Dolls videoklipāDziesmas videoklips tika filmēts divas dienas, 5. un 6. maijā, par tā režisoru kļuva Ričs Lī. Videoklipā epizodiski parādās slavenību bloga īpašnieks Perezs Hiltons, kā arī deju grupas bijusī dalībniece Karmena Elektra. Pirmā videoklipa pirmizrāde notika Pussycat Dolls oficiālajā Youtube kanālā, , pēc nedēļas notika video pirmizrāde arī Apvienotajā Karalistē.
	
## Dziesmu saraksts

* **Francijas CD Singls**
# "Hush Hush; Hush Hush" - 4:12 
# "Hush Hush; Hush Hush" (The Bimbo Jones Radio Remikss) - 4:00 
# "Hush Hush" (Oriģinālā versija) - 3:48

* **Promo CD**
# "Hush Hush; Hush Hush" — 4:12 
# "Hush Hush" — 4:09

* **UK CD singls**
# "Hush Hush" (Up-tempo Remix) — 4:12 
# "Hush Hush" (Balādes versija) — 4:09 
# "Hush Hush" (Dave Audé Radio Remikss) — 4:32

* **Eiropas ciparu lejupielāde**
# Hush Hush; Hush Hush — 4:12 
# Hush Hush; Hush Hush (Video) — 4:19

## Topu pozīcijas un sertifikāti

### Topi

### Sertifikāti

### Singla izdošanas vēsture

## Atsauces
Lemberta glečers

**Lemberta glečers** () ir lielākais šļūdonis Antarktīdā un pasaulē. Tā garums ir ap , platums ap  un ledus straumes dziļums līdz . Sākas Polārajā plato ap  augstumā un novada uz okeānu ledu no  — ap 8% no kontinenta ledus vairoga. Noplūst okeānā uz Eimerija šelfa ledāju austrumos no Prinča Čārlza kalniem. Šļūdonis veidojas galvenajai ledus straumei uzņemot mazākus šļūdoņu, lielākā daļa no kuriem pietek no rietumiem. Ievērojamākie ir:
* Fišera glečers;
* Gīsena glečers;
* Kolinsa glečers;
* Melora glečers.

Glečeru 1952. gadā pēc operācijas *[[Highjump]]* materiāliem apzināja amerikāņu ģeogrāfs Džons Rosko *(John H. Roscoe)* un nosauca to par **Beikera trešo glečeru** pēc aerofotografēšanu veikušās ekipāžas komandiera uzvārda. 1956. gadā Austrālijas Antarktisko nosaukumu komiteja piešķīra šļūdonim Austrālijas valsts kartogrāfijas dienesta vadītāja Brūsa Lemberta *(Bruce P. Lambert)* vārdu.

## Atsauces

## Ārējās saites
Lambert

***Lambert*** ir angļu un franču personvārds un uzvārds. Tas cēlies no lejasvācu valodas vārda *Landberht* antroponīmās formas, kas savukārt cēlies senās augšvācu valodas vārdiem *land* "(mājas) zeme" un *beraht* "spožs".

*Lambert* var attiekties uz:

;Ģeogrāfija
* Lemberta glečers (*Lambert Glacier*);

;Cilvēki
* Lambērs (*Lambert*) — uzvārds vīriešu dzimtē;
* Lamberts (*Lambert*) — uzvārds vīriešu dzimtē.

## Atsauces
Mizorāma

**Mizorāma** (mizo: *Mizo Ram*) ir viens no Indijas štatiem. Mizorāma robežojas ar trim citiem Indijas štatiem: Tripuru, Asamu un Manipuru, un divām valstīm: Bangladešu un Mjanmu. Mizorāmas administratīvais centrs ir Āīzola.  Mizorāma kļuva par Indijas 23. štatu.

## Ārējās saites
Nagasaki

**Nagasaki** (, *Nagasaki-shi*, ) ir pilsēta Japānas dienvidrietumos, Nagasaki prefektūras lielākā pilsēta un administratīvais centrs. Tā atrodas Kjusju salas rietumos, Nomo pussalā un Nisisonogo pussalā. 2018. gadā pilsētā dzīvoja 420 tūkstoši iedzīvotāju. Nagasaki ir atzīta par vienu no labākajām dabiskajām ostām Japānā, tādēļ tā ir Japānas flotes galvenā osta. Nagasaki ir labi attīstīta kalnrūpniecība, zivsaimniecība un kuģubūve.

## Vēsture
Nagasaki vēsture sākas 1570. gadā, kad daimjo Omura Sumitada atļāva Portugāles karalistei šajā vietā izveidot tirdzniecības ostu Japānā. Burtiskā tulkojumā no japāņu valodas, 長崎市 (*Nagasaki-shi*) nozīmē ‘Garās pussalas pilsēta’. 1641. gadā eiropiešiem tika aizliegts uzturēties Japānā, izņēmums bija vienīgi Nagasaki esošā Dedzimas sala, kas turpmākos 218 gadus kļuva par vienīgo ostu, kurā varēja noenkuroties kuģi ne no Japānas. No svešzemnieki tajā galvenokārt pietauvojās Nīderlandes Austrumindijas kompānijas kuģi. Otrā pasaules kara laikā, , Amerikas Savienotās Valstis uz Nagasaki nometa atombumbu. Kopš 1997. gada Nagasaki ir viena no Japānas pamata pilsētām (中核市, *chūkaku shi*).

## Atsauces

## Ārējās saites
Karmita Bahara

**Karmita Bahara** (, dzimusi ) ir amerikāņu dziedātāja, dejotāja, modele un aktrise, kas plašāk pazīstama kā popmūzikas/ritmblūza meiteņu grupas *[[Pussycat Dolls]]* dalībniece. Bahara pameta grupu 2008. gada februārī un šobrīd strādā pie albuma, kuram jāiznāk 2010. gadā.

## Agrākie gadi

Bahara dzimusi Losandželosā. Viņas tēvs ir izraēliešu un indonēziešu izcelsmes, bet māte holandiešu un ķīniešu izcelsmes. Abi viņas vecāki bija dejotāji, viņas māte strādāja kā deju skolotāja, bet tēvs strādāja ar tādiem māksliniekiem kā Elviss Preslijs. Desmit gadus Bahara profesionāli nodarbojās ar ritmisko vingrošanu un pat ieguva piekto vietu ASV olimpisko spēļu komandas atlasē 1992. gadā.

## ''Pussycat Dolls''

Bahara pievienojās *[[Pussycat Dolls]]* 1995. gadā, kad tā vēl bija deju grupa. 2002. gadā Karmīte uz vienu no grupas šoviem uzaicināja savu draudzeni Gvenu Stefani, kas savukārt līdzi uzaicināja *[[Interscope Records]]* pārstāvjus Ronu Feiru un Džimmiju Aiovinu. Vēlāk tika parakstīts arī līgums. Karmita vēl joprojām ir grupas sastāvā visilgāk bijusī dalībniece.
Bahara kopā ar Pussycat Dolls ir piedalījusies arī pasaules koncertturnejā, albuma PCD popularizēšanas nolūkos. Grupā Bahara bija viena no trim vadošajām vokālistēm.
 Bahara *[[Pussycat Dolls]]* oficiālajā mājaslapā paziņoja par aiziešanu no grupas. Melodija Torntona teica īpašu paldies Baharai albuma *[[Doll Domination]]* speciālajā ’Paldies’ sadaļā.

## Solo Karjera
### Dejotāja, aktrise un solo dziedātāja
Bahara ir piedalījusies vairākās filmās, ieskaitot ”Čārlija eņģeļi: pilna jauda”. Bašara ir piedalījusies arī vairākos citu slavenību videoklipos un koncertturnejās. Bahara Rikija Mārtina koncertturnejā atveidoja sievieti, par kuru vēstīts dziesmā ” Livin' la Vida Loca”. Karmita ir piedalījusies arī tādu mākslinieku kā *[[No Doubt]]*, Dženetas Džeksones un Bejonse koncertturnejās, kā arī parādījusies vairāk kā 21 citu dziedātāju videoklipos.

### ''The Zodiac Show''

2001. gadā Losandželosā, Bahara kopā ar savām paziņām dibināja naktsklubu *Freedom*. Karmita kļuva par pasākuma *The Zodiac Show* producenti, šovs 2008. gadā guva lielus panākumus un tika nolemts veidot vēl vienu 2010. gadā.

## Labdarība

Ir ziņots, ka Bahara vēlas nodibināt bezpeļņas organizāciju *Smile With Me*, lai palīdzētu cilvēkiem, kas piedzimuši ar šķeltu lūpu, jo arī pati Karmita piedzima ar tādu. 
Bahara ir organizācijas *Operation Smile* vēstnesis. Organizācija palīdz bērniem un jauniešiem, kuriem ir sejas kropļojumi.

## Piezīmes un atsauces

## Ārējās saites

* ''Allmovie'' profils
* ''MySpace'' profils
Eiša Nitolāno

**Eiša Nitolāno** (, dzimusi ) ir amerikāņu dziedātāja, dejotāja, modele un karsējmeitene. Pēc uzvaras šovā *Pussycat Dolls Present: The Search for the Next Doll*, Nitolāno kļuva par grupas *[[Pussycat Dolls]]* dalībnieci, bet to pēc dažiem mēnešiem pameta, lai uzsāktu solo karjeru.

## Dzīve un karjera

Nitolāno dzimusi Ņujorkā, viņai ir četrus gadus veca meitiņa. Eiša ir afrikāņu —amerikāņu, filipīniešu, meksikāņu un puertorikāņu izcelsmes. Pusaudža vecumā viņa kļuva par basketbola kluba Ņujorkas "Knicks" karsējmeiteni. 2007. gadā Eiša kļuva par vienu no deviņām finālistēm, kas piedalījās šovā *Pussycat Dolls Present: The Search for the Next Doll*. Šova noslēguma žūrija, kuras sastāvā bija Robina Antina, Rons Feirs un Lil’ Kim, pasludināja Nitolāno par uzvarētāju. Atsaucoties uz Antinas teikto, Nitolāno nebija fināla spēcīgākā vokāliste, bet gan vispusīgākā izpildītāja.

### Pussycat Dolls

Pēc uzvaras šovā, Nitolāno ieguva iespēju pievienoties *[[Pussycat Dolls]]*, ko arī izmantoja. Taču grupas sastāvā Eiša pavadīja tikai pāris mēnešus, kuru laikā ar grupu uzstājās divreiz. Pēc tam viņa pameta grupu, lai uzsāktu solo karjeru.

### Solo karjera

Žurnāls *Chikago Sun — Times* 2007. gadā ziņa, ka Nitolāno, kura nekad nav biju piespiesta pievienoties *Pussycat Dolls*, nolēmusi uzsākt solo karjeru. Atsaucoties kanāla CW Network vadītāja teikto, Eiša netika atlaista, bet tika lūgta izvairīties paziņot par solo karjeru pirms šova pēdējā epizode tika izrādīta.
Vēlāk, 2007. gadā, Eiša parādījās P. Diddy apģērbu līnijas Sean Jean Women's kolekcijas reklāmā.
Tika ziņots, ka Nitolāno parakstījusi līgumu ar *The Inc. Records*, tomēr nekādu mūziku viņa neizdeva. Eiša atgriezās Ņujorkas “Knicks” kā *Knicks City Dancers* atlases fināliste 2009.—2010. gada sezonā.

## Atsauces

## Ārējās saites
* CW profils
* MySpace profils
2010. gada 18. jūlija negaiss Latvijā

**2010. gada 18. jūlija negaiss Latvijā** bija viens no spēcīgākajiem negaisiem, kas piemeklēja Latvijas teritoriju 2010. gadā. Naktī uz 18. jūliju zema spiediena ieplaka ar ļoti aktīvu oklūzijas fronti pietuvojās Latvijas rietumu rajoniem, nesot sev līdz stiprus nokrišņus (Skultē un Dobelē nolija 63%, savukārt Rīgā gandrīz 60% no mēneša normas), pērkona negaisu un krasas vēja brāzmas pērkona laikā. Dienas laikā oklūzijas fronte turpināja virzīties uz austrumiem. Aiz frontes krasi pazeminājās gaisa temperatūra: Bauskā un Zīlānos stundas laikā par 10 grādiem, Skrīveros un Zosēnos par 9, Jelgavā par 8, savukārt Rīgā par 7 grādiem.

## Attēlu galerija

Attēls:Negaiss Rīgā pie Stacijas laukuma.JPG|Negaiss Rīgā pie Stacijas laukuma.
Attēls:Nolauzta.JPG|Vētras nolauzta kļava Vērmanes dārzā pie Mihaila Tāla pieminekļa.
Attēls:Trolejbusa kontakttīkla remonts Raiņa bulvārī.JPG|Trolejbusa kontakttīkla remonts Raiņa bulvārī pēc koka uzkrišanas negaisa laikā.
Attēls:Applūdusi gājēju pāreja Satekles ielā.JPG|Applūdusi gājēju pāreja pēc lietus Rīgā, Satekles ielā.


## Skatīt arī
[thumb|200px|Negaisa nogāzts ozols [Kronvalda parks|Kronvalda parkā]]
* Negaiss
* Latvijas klimats
* Rīgas klimats
* 2010. gada laikapstākļi Latvijā
* 2010. gads Latvijā

## Piezīmes un atsauces
* Rakstā ir izmantota Latvijas Vides, ģeoloģijas un meteoroloģijas aģentūras mājaslapā publicētā informācija.

## Ārējās saites
* Negaiss ar vētru Rigā 18.jūlijā weatherfoto.wordpress.com

### Attēlu galerijas
* Negaisa postījumi svētdienas pēcpusdienā  tvnet.lv
* Vēja nolauzti koki Rīgas centrā  tvnet.lv
* Pēc vētras  tvnet.lv
* Pēc Vētras, picasaweb.google.com

### Video
* Izžuvušo Latviju veldzē spēcīgs negaiss  LNT / tvnet.lv
* Rīgu atkal piemeklē spēcīgas lietusgāzes ltvpanorama, youtube.com
* Storm in Riga, Latvia, nikodimetrio, youtube.com
Aptaukošanās

**Aptaukošanās**, **tuklums** jeb **korpulence** ( — ‘tuklums, resnums’) ir pārmērīgs ķermeņa taukaudu daudzums. Pēc Broka indeksa cilvēkam ir aptaukošanās, ja viņa ķermeņa liekā masa pārsniedz 20% vai ķermeņa masas indekss ir lielāks par 25 kg/m2. Vīriešiem tauki vairāk uzkrājas ķermeņa augšdaļā un uz vēdera, bet sievietēm — uz vēdera un gūžām, tāpēc aptaukošanos var arī noteikt pēc vidukļa un gurnu apkārtmēra attiecības, kas vīriešiem aptaukošanās gadījumā parasti ir lielāks par 1, bet sievietēm — lielāks par 0,85. Aptaukošanās var radīt dažādas veselības problēmas, piemēram, sirds un asinsvadu slimības, diabētu un locītavu problēmas, tāpēc svarīgi ir uzturēt veselīgu svaru un dzīvesveidu.

## Klasifikācija

Pēc starptautiskās slimību un veselības problēmu klasifikācijas aptaukošanās ir endokrīnās, uztura un vielmaiņas slimība. Aptaukošanās kods šajā klasifikācijā ir E66. Sīkāk šajā klasifikācijā aptaukošanās tiek dalīta šādi:
* aptaukošanās pārmērīgas ēšanas dēļ (E66.0);
* medikamentu ierosināta aptaukošanās (E66.1);
* pārmērīga adipozitāte ar plaušu hipoventilāciju (E66.2);
* citi aptaukošanās varianti (E66.8);
* aptaukošanās, neprecizēta (E66.9).

Vēl aptaukošanās klasifikācija tiek veikta, izmantojot ķermeņa masas indeksu (ĶMI) kā mērījumu. Ķermeņa masas indekss tiek iegūts, dalot personas masu kilogramos ar auguma metru kvadrātu. Pēc Pasaules Veselības organizācijas (PVO) kritērijiem, aptaukošanās klasifikācija ir šāda:

Tomēr jāatzīmē, ka ĶMI neņem vērā ķermeņa taukaudu procentu, muskuļu masu un citus faktorus, kas var ietekmēt personas veselību. Svarīgi ņemt vērā arī citus rādītājus un veselības faktorus, lai iegūtu pilnīgāku priekšstatu par personas veselības stāvokli.

## Ietekme uz veselību
Aptaukošanās var būt nopietna veselības problēma un radīt daudzas negatīvas ietekmes kā uz fizisko, tā arī uz psiholoģisko labsajūtu. Aptaukošanās palielina sirds un asinsvadu slimību risku. Tas var izraisīt augstu asinsspiedienu, augstu holesterīna līmeni un citas sirds un asinsvadu problēmas. Aptaukošanās ir arī viens no galvenajiem 2. tipa diabēta izraisītājiem. Liekais svars var traucēt insulīna darbību un izraisīt insulīna rezistenci.

Liekais svars var palielināt slodzi uz locītavām, izraisot locītavu sāpes un sašaurinot kustības diapazonu. Tā arī var palielināt osteoartrīta risku. Aptaukošanās var radīt elpošanas problēmas, piemēram, miega apnoju, kur persona miega laikā var īslaicīgi pārstāt elpot.

## Atsauces

## Ārējās saites
Centrāleiropas laiks

**Centrāleiropas laiks** (*Central European Time* - **CET**) ir viens no nosaukumiem laika zonai, kura ir 1&nbsp;stundu priekšā UTC ar laika nobīdi UTC+1. Tas tiek lietots lielākajā daļā Eiropas valstu ziemas periodā. Vasarā tā vietā vairums valstu izmanto Centrāleiropas vasaras laiku ar nobīdi UTC+2. Centrāleiropas laika zonas centrālā ass ir 15. austrumu meridiāns.

## Lietošana
### Centrāleiropas laika lietošanas vēsture Eiropā
[thumb|left|100px|Piemineklis "15. Meridiāns", [Stargarda, Polija.]]
1893. gadā Vācijas Impērija apvienoja savas laika zonas, ieviešot CET (MEZ). Karu laikā šis laiks tika ieviests visās okupētajās teritorijās.

Pirms Otrā pasaules kara Lietuva laika posmā no 1920. līdz 1940. gadam izmantoja CET (MET). Francija, Beļģija, Nīderlande un Luksemburga saglabāja Centrāleiropas laiku. Pēc kara šo laiku ieviesa Monako, Spānija, Andora un Gibraltārs.
 
Īrija un Apvienotā Karaliste 1968.—1971. gadā eksperimentāli ieviesa Centrāleiropas laiku, tomēr tā izrādījās nepopulāra un īslaicīga izmaiņa, galvenokārt saistībā ar ceļa negadījumu skaitu, kurš palielinājās tumšajos ziemas rītos. Portugāle izmatoja CET laika posmos no 1966. līdz 1976. un 1992. līdz 1996. gadam.

### Centrāleiropas vasaras laiks

thumb|300px|Eiropas ziemas laika zonas.
thumb|300px|Eiropas vasaras laika zonas.

Šīs valstis un teritorijas vasaras laikā izmanto Centrāleiropas vasaras laiku laikā no 1:00 UTC pēdējā marta svētdienas līdz 1:00 pēdējai oktobra svētdienai.:

* Albānija, regulāri kopš 1974.
* Andora, regulāri kopš 1985.
* Austrija, regulāri kopš 1980.
* Beļģija, regulāri kopš 1980.
* Bosnija un Hercegovina, regulāri kopš 1983.
* Čehija, regulāri kopš 1979.
* Dānija (metropolitan), regulāri kopš 1980.
* Francija (metropole), regulāri kopš 1976.
* Gibraltārs, regulāri kopš 1982.
* Horvātija, regulāri kopš 1983.
* Itālija, regulāri kopš 1966.
* Lihtenšteina
* Luksemburga, regulāri kopš 1977.
* Ziemeļmaķedonija, regulāri kopš 1983.
* Malta, regulāri kopš 1974.
* Monako, regulāri kopš 1976.
* Melnkalne, regulāri kopš 1983.
* Nīderlande (metropole), regulāri kopš 1977.
* Norvēģija, regulāri kopš 1980.
* Polija, regulāri kopš 1977.
* Sanmarīno, regulāri kopš 1966.
* Serbija, regulāri kopš 1983.
* Slovākija, regulāri kopš 1979
* Slovēnija, regulāri kopš 1983.
* Spānija (izņemot Kanāriju salas), regulāri kopš 1974.
* Šveice, regulāri kopš 1981.
* Ungārija, regulāri kopš 1980.
* Zviedrija, regulāri kopš 1980.
* Vācija, regulāri kopš 1980.
* Vatikāns, regulāri kopš 1966.

### Citas valstis
Citam valstīm skatīt UTC+1.
Pandžabu valoda

**Pandžabu valoda** (dēvanāgarī rakstībā: पंजाबी; izrunā: ) ir viena no indoāriešu valodām. Tajā runā galvenokārt cilvēki, kas dzīvo vēsturiskajā Pendžābas reģionā, kas mūsdienās ir sadalīts starp Pakistānu un Indiju. Tā ir viena no Indijas valsts valodām, kā arī sikhisma oficiālā valoda. Tiek lēsts, ka pandžabu valodā runā aptuveni 110 miljoni cilvēku. Līdz ar to tā ir 11. vietā pēc runātāju skaita.

Visvairāk pandžabu valodā runājošie dzīvo Pakistānā (~76,3 miljoni), Indijā (~29,1 miljons), Apvienotajā Karalistē (~2,3 miljoni), Kanādā (~1,1 miljons), Apvienotajos Arābu Emirātos (~720 tūkstoši), Amerikas Savienotajās Valstīs (~640 tūkstoši) un Saūda Arābijā (~620 tūkstoši).

## Atsauces
Lilians Tirāms

**Lilians Tirāms**, dzimis **Rūdijs Lilians Tirāms-Uljēns** (, dzimis  Puentapitrā) ir bijušais Francijas futbola aizsargs. Viņš ir aizvadījis visvairāk spēļu Francijas izlasē. Savu karjeru 15 sezonu laikā viņš aizvadīja, spēlējot Francijā, Itālijā un Spānijā augstākajā līmenī, ieskaitot desmit sezonas Serie A ar Parma un Juventus komandām. Ar Francijas izlasi viņš uzvarēja 1998. gada Pasaules kausā un 2000. gada Eiropas čempionātā. Tirāms ir aizvadījis visvairāk (16) spēļu Eiropas čempionātos.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Tirāma dēli Markuss Tirāms un Kefrens Tirāms arī pārstāv Francijas futbola izlasi.

## Karjeras statistika

|-
|1990-91||rowspan="6"|Monaco||rowspan="6"|Division 1||1||0||||||||||||||||
|-
|1991-92||19||0||||||||||||||||
|-
|1992-93||37||0||||||||||||||||
|-
|1993-94||25||1||||||||||||||||
|-
|1994-95||37||2||||||||||||||||
|-
|1995-96||36||5||||||||||||||||

|-
|1996-97||rowspan="5"|Parma||rowspan="5"|Serie A||34||1||||||||||||||||
|-
|1997-98||32||0||||||||||||||||
|-
|1998-99||34||0||||||||||||||||
|-
|1999-00||33||0||||||||||||||||
|-
|2000-01||30||0||||||||||||||||
|-
|2001-02||rowspan="5"|Juventus||rowspan="5"|Serie A||30||0||||||||||||||||
|-
|2002-03||27||1||||||||||||||||
|-
|2003-04||24||0||||||||||||||||
|-
|2004-05||37||0||||||||||9||0||46||0
|-
|2005-06||27||0||||||||||8||0||35||0

|-
|2006-07||rowspan="2"|FC Barcelona||rowspan="2"|La Liga||23||0||2||0||||||4||0||29||0
|-
|2007-08||18||0||4||0||||||6||0||28||0
155||8||||||||||||||||
308||2||||||||||17||0||81||0
41||0||||||||||10||0||57||0
504||10||4||0||||||27||0||136||0
|}

## Sasniegumi
**Monaco**

* Coupe de France: 1990–91

**Parma**

* Coppa Italia: 1998–99
* Supercoppa Italiana: 1999
* UEFA kauss: 1998–99

**Juventus**

* Itālijas Serie A: 2001–02, 2002–03
* Supercoppa Italiana: 2002, 2003

**Barcelona**

* Spānijas Superkauss: 2006

**Francija**

* FIFA Pasaules kauss: 1998
* Eiropas čempionāts futbolā: 2000
* FIFA Konfederāciju kauss: 2003

**Individuālie sasniegumi**

* Francijas gada futbolists: 1997
* FIFA 100

## Atsauces

## Ārējās saites
Tirāms

**Tirāms** var būt:

* Kefrens Tirāms (*Khéphren Thuram*; dzimis 2001) — Francijas futbolists;
* Lilians Tirāms (*Lilian Thuram*; dzimis 1972) — Francijas futbolists;
* Markuss Tirāms (*Marcus Thuram*; dzimis 1997) — Francijas futbolists.
Jānis Lidmanis

**Jānis Lidmanis** (dzimis  Rīgā, miris  Melburnā, Austrālijā) bija Latvijas futbolists un basketbolists.

## Dzīvesgājums
Dzimis 1910. gada 18. janvārī. Mācījās Rīgas pilsētas 8. pamatskolā, tad Rīgas pilsētas 1. ģimnāzijā (1925-1929). Līdztekus spēlēja LSB basketbola komandā. 1934. gadā iestājās kara dienestā un pārgāja uz ASK basketbola komandu. Vienlaikus J. Lidmanis spēlēja arī futbolu LSB un vēlāk RFK rindās.

Trīs reizes kļuva par Latvijas čempionu basketbolā (1928, 1931, 1932). Latvijas basketbola izlases sastāvā aizvadīja 14 spēles. Pirmais Eiropas čempions 1935. gadā.
Latvijas futbola izlases sastāvā aizvadīja vairāk nekā 50 spēļu un guva 2 vārtus, 1930. gados bijis tās kapteinis. Lidmanis spēlēja Rīgas FK, stiprākajā Rīgas klubā tajā laikā.

Otrā pasaules kara beigās Jānis Lidmanis ar dzīvesbiedri Annu 1944. gadā devās bēgļu gaitās uz Vāciju, 1949. gadā izceļoja uz Austrāliju. 
Miris Melburnā, Austrālijā.

## Ārējās saites

* Solvita Freimane. Sporta muzejs atgādina par Kapteini Džeku

## Atsauces
Ēriks Raisters

**Ēriks Raisters** ( — ) bija Latvijas futbolists, kas starp 1934. un 1940. gadu Latvijas izlases labā nospēlēja 27 starptautiskās spēles.

## Profesionālā karjera
Raistera pirmais profesionālais klubs bija JKS Rīga, klubs pazīstams pēc jaunu spēlētāju uzaudzināšanas, kuri vienmēr aizgāja spēlēt par lielākām un stiprākām komandām. Raisters pievienojās komandai un jau pirmajā gadā klubs nopelnīja vietu atpakaļ Virslīgā. Raisters par JSK spēlēja vēl divus gadus un abos gados klubs finišēja 5. pozīcijā Virslīgā un pirms 1934. gada viņš pievienojās RFK, kura labā viņš spēlēja līdz 1940. gadam. Raisteram spēlējot kluba labā izdevās trīs reizes triumfēt Latvijas līgā un divreiz Latvijas kausā futbolā (1937. un 1939. gadā).

Pēc tam, kad Latvija nonāca Padomju Savienības pakļautībā un visi iepriekšējie klubi tika izslēgti, Raisters sāka spēlēt par Rīgas "Dinamo" 1940. gadā, nākamajā gadā viņš sāka spēlēt par Minskas "Dinamo". Raisters nomira .

## Karjera izlasē
Raisteram debijas spēle izlases sastāvā notika 1934. gada 10. jūnijā draudzības spēlē pret Lietuvu Kauņā. Tomēr tā bija vienīgā viņa spēle izlases labā 1934. gadā, viņš regulāra sāka parādīties laukumā tikai nākamajā gadā. Viņa otrajā spēlē izlases labā (atkal pret Lietuvu) 1935. gada 30. maijā guva savos pirmos vārtus. Ar 27 nospēlētām spēlēm izlases labā Raisters bija 11. vietā pēc nospēlētajām spēlēm izlases labā pirmskara izlasē.

## Sasniegumi
* Latvijas čempions — 3 (1934, 1935, 1940)
* Latvijas kausa ieguvējs — 2 (1937, 1939)
* Baltijas kausa ieguvējs — 2 (1936, 1937)
* 27 aizvadītas spēles Latvijas izlases labā (6 vārti).

## Atsauces

## Ārējās saites
Juris Sinka

**Juris Sinka** ( — ) bija latviešu politiķis, 5., 6. un 7. Saeimas deputāts. Valsts ministrs no 1995. līdz 1997. gadam.

## Dzīvesgājums
Dzimis  Rīgā. Mācījās 8. pamatskolā, 1939. gadā sāka mācības N. Draudziņas vidusskolā, turpināja tās Rīgas pilsētas 1. ģimnāzijā.
Otrā pasaules kara laikā 1944. gadā devās bēgļu gaitās uz Vāciju, kur absolvēja mācības latviešu bēgļu nometnes skolā. Strādāja par pamatskolas skolotāju un svešvalodu skolotāju, tad britu okupācijas zonas iestāžu birojos līdz 1950. gadam un ieguva stipendiju studijām Lielbritānijā. 1953. gadā viņš Oksfordas Universitātē pabeidza filozofijas, politoloģijas un tautsaimniecības studijas, iegūstot maģistra grādu politiskajā vēsturē un starptautiskajās attiecībās.

No 1953. līdz 1987. gadam Sinka strādāja BBC ārzemju raidījumu daļā, vispirms par tulku, pēc tam par redaktoru un galveno redaktoru PSRS, Austrumeiropas un Tālo Austrumu daļās. No 1988. gada līdz 1993. gadam Sinka bija latviešu laikraksta "Brīvā Latvija" atbildīgais redaktors Minsterē. Bija "Daugavas Vanagu" zemes valdes loceklis, Londonas latviešu Miera draudzes priekšnieka vietnieks, Londonas latviešu skolas skolotājs un Latviešu centrālās padomes Vācijā loceklis.

1993. gadā Sinku no partijas "Tēvzemei un Brīvībai" saraksta ievēlēja par 5. Saeimas deputātu un viņš pārcēlās uz dzīvi Rīgā, bija 5. Saeimas Mandātu un iesniegumu komisijas loceklis, Ārlietu komisijas loceklis, Baltijas Asamblejas latviešu daļas aizsardzības un Ārlietu komitejas vadītājs. Vadīja Latvijas-Vācijas parlamentāro atbalsta grupu. 1994. gadā Andreja Krastiņa sastādītajā valdībā Sinka kandidēja uz ārējās tirdzniecības un Eiropas Savienības lietu valsts ministra vietu, tomēr šī valdība neguva Saeimas atbalstu. No 1994. gada oktobra Sinka bija Saeimas Čečenijas atbalsta grupas vadītājs.

1995. gadā viņu ievēlēja par 6. Saeimas deputātu, bija Ārlietu komisijas loceklis, Eiropas lietu komisijas loceklis, vadīja Nacionālās bibliotēkas ārlietu darba grupu, ievēlēts par Eiropas lietu komisijas sekretāru, darbojās Saeimas delegācijā Eiropas Padomes Parlamentārajā asamblejā.  Andra Šķēles valdībā Sinku ievēlēja par valsts ministru. 1996. gada februārī viņš bija Latvijas valdības delegācijas vadītājs sarunās ar Lietuvu par jūras robežas noteikšanu. 

1998. gadā Juri Sinku no apvienības Tēvzemei un Brīvībai/LNNK saraksta ievēlēts par 7. Saeimas deputātu, darbojās Ārlietu komisijā un Eiropas lietu komisijā.
 J. Sinka Latvijas parlamentāriešu grupas sastāvā ieradās Šanhajā, tad devās uz Lhasu Tibetā. Noslēdzoties vizītei, pirms ieplānotās Latvijas delegācijas došanās atpakaļceļā Sinka kavējies un lūdzis viņu nedaudz pagaidīt, taču tā arī nav atnācis. Uztraukušies par deputāta prombūtni, Latvijas delegācijas locekļi, kuru vidū bija arī Latvijas vēstnieks Ķīnā Einars Semanis, iegājuši deputāta viesnīcas istabā un atraduši viņu mirušu. Sinkas nāve iestājusies  no pēkšņas sirdslēkmes.

Par Jura Sinkas nāvi ziņoja arī Centrālā Tibetas administrācija.

## Darbi
* *Latvia and Latvians*, Daugavas Vanagu centrālās valdes izdevums (1988)

## Atsauces
Dūņupe

**Dūņupe** var būt:
* Dūņupe — Dienvidsusējas pieteka
* Dūņupe — Cieceres ezera pieteka
* Dūņupe — Engures pieteka
* Dūņupe — Sudas pieteka
* Dūņupe — Tumšupes pieteka
* Deukļupes cits nosaukums
* Mīlgrāvja cits nosaukums
* Mudažas cits nosaukums
Eredivisie

***Eredivisie*** ( — 'Goda divīzija', ) ir augstākā futbola līga Nīderlandē. 2015. gada maijā UEFA vērtējumā *Eredivisie* bija devītā spēcīgākā līga Eiropā.

Visvairāk *Eredivisie* titulus (36) ir ieguvis Amsterdamas "Ajax", Eindhovenas PSV ir 26 titulu īpašnieki, bet Roterdamas "Feyenoord" 15 reizes kļuvuši par Nīderlandes čempioniem. Kopš 1965. gada gandrīz tikai šie trīs klubi ir ieguvuši titulu, izņemot 1981. un 2009. gadu, kad uzvarēja *[[AZ Alkmaar]]*, un 2010. gadu, kad to paveica *[[FC Twente]]*.

## Klubi 2023.—2024. gada sezonā

## Titulu ieguvēji

## Ārējās saites

*
8. Saeima

**8. [[Saeima]]** ir Latvijas Republikas parlaments, kas darbojās no  līdz .

## Vēlēšanas

8. Saeimas vēlēšanas notika . Vēlēšanās kandidēja 20 saraksti un nobalsoja 997 754 vēlētāju (derīgas bija 995 085 aploksnes), kas sastādīja 71,36% no kopējā balsstiesīgo skaita. 5% barjeru pārvarēja un 8. Saeimā iekļuva 6 vēlēšanu saraksti:

* Jaunais laiks — 26 vietas
* Par Cilvēka Tiesībām Vienotā Latvijā — 25 vietas
* Tautas partija — 20 vietas
* Zaļo un Zemnieku savienība — 12 vietas
* Latvijas Pirmā partija — 10 vietas
* Tēvzemei un Brīvībai/LNNK — 7 vietas

## Deputāti un frakcijas

8. Saeimā tika ievēlēti 100 deputāti, tomēr mainoties Saeimas deputātu sastāvam, laika gaitā tajā ir bijuši 132 cilvēki.

8. Saeimā sākotnēji darbojās 6 frakcijas. 2003. gada februārī sašķēlās PCTVL frakcija, lielākā daļa frakcijas biedru izveidoja Tautas saskaņas partijas frakciju. Jūnijā atšķēlās arī Latvijas Sociālistiskā partija, kas izveidoja atsevišķu frakciju. PCTVL frakcija tika likvidēta nepietiekama deputātu skaita dēļ. To atjaunoja augustā. 2005. gada oktobrī TSP frakciju pārsauca par Saskaņas Centra frakciju.

2004. gada februārī 5 Tautas saskaņas partijas frakcijas biedri pievienojās Latvijas Pirmās Partijas frakcijai. 8. Saeimas pilnvaru termiņam noslēdzoties, bez frakcijas bija četri deputāti: Māris Gulbis (ievēlēts no JL), Ēriks Jēkabsons (LPP), Jānis Jurkāns (PCTVL) un Aleksandrs Kiršteins (TP).

## Darbība
 par Saeimas priekšsēdētāju tika ievēlēta Ingrīda Ūdre (ZZS), bet par viņas biedriem: Jānis Straume (TB/LNNK) un Ēriks Jēkabsons (LPP). Par Saeimas sekretāru ievēlēja Jāni Reiru (JL), bet viņa biedrs bija Aleksandrs Bartaševičs (PCTVL, vēlāk TSP).

 Jēkabsonu amatā nomainīja Andris Ārgalis (TP). Ārgalis amatu pameta , bet  viņa vietā iecēla Vinetu Muižnieci (TP). Jēkabsonam nomainot Ārgali priekšsēdētājas biedra krēslā, Jāņa Reira kā Saeimas sekretāra vietā nāca Jānis Šmits (LPP). Muižniecei kļūstot par priekšsēdētājas biedri, Inguna Rībena (JL) nomainīja A. Bartaševiču sekretāra biedra amatā. 8. Saeimā darbojās 17 pastāvīgās komisijas, 13 apakškomisijas un 1 izmeklēšanas komisija.

8. Saeimas laikā iesniegti 1934 likumprojekti, pieņemti 1272 likumi. Nozīmīgākie no tiem ir Biedrību un nodibinājumu likums, Valsts un pašvaldības īpašuma privatizācijas un privatizācijas sertifikātu izmantošanas pabeigšanas likums, Kriminālprocesa likums. Saistībā ar iestāšanos Eiropas Savienībā notika likumu un atsevišķu likumu normu saskaņošana ar Eiropas Savienības tiesību aktiem.

## Ārējās saites
* Saeima
ASV prezidentu uzskaitījums

[thumbnail|235px|2009. gada 7. janvārī uzņemta fotogrāfija, kurā redzami tā brīža visi dzīvie prezidenti. No kreisās: [Džordžs Herberts Volkers Bušs, Baraks Obama, Džordžs V. Bušs, Bills Klintons un Džimijs Kārters]]
**Amerikas Savienoto Valstu prezidentu uzskaitījums** ir saraksts, kurā iekļauti visi ASV valsts vadītāji. Papildus šīm personām, kas ir bijuši ASV prezidenti kopš 1789. gada, kad stājās spēkā ASV Konstitūcija, attiecīgi ir nosaukti arī ASV viceprezidenti.

Uzskaitījumā numerācija atbilst secībai, kā prezidenti stājās amatā, nevis pēc termiņiem. Tādējādi, ja prezidents bija ievēlēts amatā divas (vai vairāk) reizes pēc kārtas, viņš joprojām ir uzskaitīts tikai vienu reizi. Vienīgais izņēmums ir Grovers Klīvlends, kas bija ASV prezidents divus termiņus, bet šie termiņi nebija pēc kārtas. Līdz ar to viņš bija gan 22., gan 24. ASV prezidents, un, lai gan uzskaitījumā ir uzskaitīti 44 prezidenti, patiesībā bija tikai 43.

Pēc aiziešanas pensijā, nāves vai atstādināšanas uz atlikušo pilnvaru laiku amatā stājās tā brīža viceprezidents, kas arī ir iekļauts šajā uzskaitījumā. Kopā tā ir bijis deviņas reizes. Četri no viņiem, esot amatā, tika nogalināti (Abrahams Linkolns, Džeimss Gārfīlds, Viljams Makinlijs un Džons Kenedijs), bet vēl četri nomira (Viljams Herisons, Zekerijs Teilors, Vorens Hārdings un Franklins Rūzvelts). Devītais prezidents, kura vietā stājās viceprezidents, bija Ričards Niksons, kas 1974. gadā atkāpās no amata.

No 1861. līdz 1865. gadam Amerikas pilsoņu kara laikā Amerikas Valstu Konfederācijas prezidents bija Džefersons Deiviss; viņš nav šajā uzskaitījumā iekļauts.

Vienkāršības labad šis uzskaitījums ir sadalīts trīs daļās:
* no Neatkarības kara līdz Pilsoņu karam (1789—1861)
* no Pilsoņu kara līdz Otrā pasaules kara beigām (1861—1945)
* no Otrā pasaules kara beigām līdz mūsdienām (no 1945. gada)

Pirmajā kolonnā krāsa norāda piederību politiskajai partijai. Krāsu nozīmi var apskatīt uzskaitījuma beigās.

## No Neatkarības kara līdz Pilsoņu karam (1789—1861)

## No Pilsoņu kara līdz Otrā pasaules kara beigām (1861—1945)

## No Otrā pasaules kara beigām līdz mūsdienām (no 1945)

## Krāsu nozīme

## Skatīt arī
* ASV prezidentu uzskaitījums pēc vecuma
Prāgas "Lev"

**Prāgas "Lev"** () bija Čehijas hokeja klubs, dibināts 2010. gadā. Tas četras sezonas spēlēja Kontinentālās hokeja līgas Bobrova divīzijā un ir bija pirmais līgas klubs, kas bāzēts ārpus bijušās PSRS teritorijas. 2013.—14. gada sezonā "Lev" kļuva par pirmo ārzemju klubu, kas sasniedza Gagarina kausa finālu, tajā gan ar 3—4 atzīstot Magņitogorskas "Metallurg" pārākumu.

## Vēsture
Bija plānots, ka klubs spēlēs KHL jau 2010.-11. sezonā, tomēr neilgi pirms tās sākuma līgas vadība komandas dalību atsauca. 2011.—12. gada sezonā komanda visbeidzot tika izveidota, un debitēja līgā ar sesto vietu Bobrova divīzijā. Pirmajā pastāvēšanas sezonā klubs bija bāzēts Popradā, Slovākijā.

## Visu KHL sezonu rezultāti

## Kluba spēlētāju rekordi
### Regulārā sezona
* Visvairāk gūto vārtu sezonā: Jakubs Klepišs, 20 (2012.—13.)
* Visvairāk rezultatīvo piespēļu sezonā: Jakubs Klepišs un Džastins Azevedo (2012.—13. un 2013.—14.), 18
* Visvairāk gūto punktu sezonā: Jakubs Klepišs, 38 (2012.—13.)
* Visvairāk soda minūšu sezonā: Branislavs Mezejs, 117 (2011.—12.)
* Visvairāk gūto punktu sezonā, starp aizsargiem: Ondržejs Ņemecs, 22 (2012.—13.)
### Izslēgšanas kārta
* Visvairāk gūto vārtu sezonā: Martins Ternbergs, 18 (2013.—14.)
* Visvairāk rezultatīvo piespēļu sezonā: Džastins Azevedo, 18 (2013.—14.)
* Visvairāk gūto punktu sezonā: Džastins Azevedo, 20 (2013.—14.)
* Visvairāk soda minūšu sezonā: Raiens O'Birns, 60 (2013.—14.)
* Visvairāk gūto punktu sezonā, starp aizsargiem: Miko Meenpē un Neitans Oistriks, 11 (2013.—14.)

## Zvaigžņu spēļu dalībnieki

## Atsauces

## Ārējās saites
* Kluba oficiālā mājaslapa
We're All to Blame

**"We're All to Blame"** ir kanādiešu pankroka grupas Sum 41 pirmais singls no grupas studijas albuma *[[Chuck]]*. Singls tika izdots 2004. gada 31. augustā sadarbībā ar ierakstu kompāniju Island Records.

## Dziesmu saraksts
# We're All to Blame — 3:38
# Noots — 3:51

## Ārējās saites
* Dziesmas oficiālais videoklips YouTube.com
My Heart Will Go On

**"My Heart Will Go On"** ir kanādiešu dziedātājas Selinas Dionas singls no viņas studijas albuma *[[Let's Talk About Love]]*. Tāpat šī ir 1997. gada filmas "Titāniks" tituldziesma. Dziesmas komponists ir Džeimss Horners, bet teksta autors — Vills Dženingss. Šī ir viena no visu laiku pārdotākajām dziesmām, tai skaitā 1998. gada vispārdotākā. Dziesma saņēma vairākas balvas, tai skaitā Oskaru par "labāko dziesmu". Dziesma ierindojās vairāku valstu topu pirmajā pozīcijā.

## Dziesmu saraksts

## Oficiālās dziesmas versijas
# "My Heart Will Go On" (Richie Jones mix) — 4:15
# "My Heart Will Go On" (Richie Jones love go on mix) — 4:58
# "My Heart Will Go On" (Richie Jones go on beats) — 5:10
# "My Heart Will Go On" (Riche Jones unsinkable club mix) — 10:04
# "My Heart Will Go On" (Tony Moran mix) — 4:21
# "My Heart Will Go On" (Tony Moran's anthem vocal) — 9:41
# "My Heart Will Go On" (Soul Solution bonus beats) — 3:31
# "My Heart Will Go On" (Soul Solution) — 4:18
# "My Heart Will Go On" (Soul Solution percapella) — 4:16
# "My Heart Will Go On" (Soul Solution drama at the sea) — 8:54
# "My Heart Will Go On" (Matt & Vito's penny whistle dub) — 3:23
# "My Heart Will Go On" (Matt & Vito's unsinkable epic mix) — 9:53
# "My Heart Will Go On" (Cuca's radio edit) — 4:22
# "My Heart Will Go On" (movie dialogue) — 4:41
# "My Heart Will Go On" (soundtrack version) — 5:11
# "My Heart Will Go On" (alternate orchestra version) — 5:51
# "My Heart Will Go On" (TV track) — 3:12
# "My Heart Will Go On" (no lead vox) — 4:41
# "My Heart Will Go On" (album version) — 4:40

## Ārējās saites
* Selinas Dionas oficiālā mājaslapa
Larsa Kristensena krasts

**Larsa Kristensena krasts** () ir Austrumantarktīdas piekrastes daļa Maka Robertsona Zemē. Stiepjas no Eimerija šelfa ledāja frontes Prica līča piekrastē līdz Marija monolītam. Kopējais piekrastes garums ap . Rietumos robežojas ar Mosona krastu. Larsa Kristensena krasts apliecas ap Dārnlija ragu Bjerkē pussalā, kas ir krasta galējais ziemeļu punkts.

Krastu atklāja norvēģu vaļu mednieku ekspedīcija un nosauca to par godu kuģa īpašniekam Larsam Kristensenam.

## Atsauces